Järveküla kool

Külalised Hollandist ja Saksamaalt
2018-09-24 - 2018-09-26

Rahvusvaheline muusikapäev
2018-10-01 09:30 (Europe/Tallinn)
Rahvusvahelise muusikapäeva raames tuleb 01.10.2018 meie kooli külla ansambel Brassical.
Kontserdid toimuvad algusega kell 9.25 (1.-3. kl õpilastele) ja 10.20 (4.-8. kl õpilastele). Riietume sel puhul pidulikumalt!
Meeleolukat kontserti ja ilusat muusikapäeva kõigile!

Õpetajate päev
2018-10-05 - 2018-10-17
Nõupidamiste ruumis on avatud näitus, kuhu õpetajad on toonud oma kooliaegsed päevikud, vihikud, pinalid. Näitust organiseerib Marika Viira ja see jääb avatuks kaheks nädalaks. Reede hommikul on 8. klass tunde andmas 1.-3. klassidele. Ikka selleks, et täita noorte unistusi ja ise kogemuse võrra rikkamaks saada.

Koodimurdmise päev
2018-10-10 11:05 - 12:30
Üleeuroopalise koodinädalaga seotud võistlusmängud

Millega on kahe aasta jooksul täidetud need klassiruumid?
2018-10-12 08:00 - 17:00
Täna külastasid meie kooli tunde Räpina Ühisgümnaasiumi õpetajad. Vastuvõtjateks olid Hannaliisa Kaseorg, Saskia Tärk, Pille Pedak, Ilja Magdik, Marika Viira, Erkki Piisang ja Kati Metsaots koos oma õpetatavate klasside õpilastega.
Kogetu ja nähtu osas tehti kokkuvõttev arutelu. Meie külalistele jäi silma õpetajate oskus eesmärke seada, õpilaste organiseeritus, õpilaste ja õpetajate suhtlemise viis. Kiideti teise klassi tulemusi kirjutamises, lugemises. Õpilased olid varmalt valmis oma töid ette näitama ja selgitama. Ajalootund algas mõnusa lõdvestusega. Oli mõnusat äratundmist, kui käsitööõpetaja kudus õpilase töös harutatud osa tagasi, et õiget viisi ette näidata. Ka nemad muutsid oma koolikella helistamist ja nüüd toimib see samamoodi kui meil Järvekülas. Muljet avaldas muusikaõpetaja pilliõppe tund, mis kestiski 45 minuti. Koolikorralduses meeldis neile meie arvestuste süsteem, hommikuring, mis annab aja tegeleda suuremate programmidega ning kunsti ja käsitöö liitmine käeliseks tegevuseks. Räpinas pikitakse kiusamisvaba kooli õppetegevusi teiste ainetundide vahele ja see survestab omakorda ainekava läbimist. Arutleti üldõpetuse üle.
Meie enda aineõpetajate tagasiside kogemuste vahetamisest kinnitas, et kutset tulla külla Räpinasse tuleks tõsiselt võtta. Leida uusi nippe, leida värskeid ideid. Head mõtted ja võtted ongi ju jagamiseks. Külalised aga aitavad meil end peeglist vaadata ja leida üles see väärtuslik, millega oleme koolimaja täitnud.

Digimälumängude sarja 2. voor
2018-10-17 11:05 - 11:25

Teistmoodi õppimise päev
2018-10-18
Peateemaks on ehitamine, kuid juttu tuleb paljust muust ka. Juba valmistume. Kokku tuleb üle 30 töötoa.

Vaheaeg
2018-10-22 08:00 - 2018-10-26 17:00
Esmaspäeval on digivaldkonna koolitused õpetajatele. Kooli töötajad on teisipäeval vabaõhumuuseumis mardipäeva kombeid õppimas. Kolmapäeval on STEM-ainete meeskond Sagadi looduskoolis. Neljapäeval toimuvad esmaabi ja hädolukorra lahendamise õppused.
Koolimajja pääseb eelneva kokkuleppe alusel.

Kool saab kahe-aastaseks
2018-11-09

Töötoad isadega
2018-11-15 17:00 - 19:30
Kell 17.15 algab töötubadesse jagunemine.
Kell 17.30-18.15 toimub töötuba.
Kell 18.15-18.45 on töötubades toimunu ühine kokkuvõtmine, mille avab Järveküla kooli poistekoori esinemine.

Avatud on 3. klasside isade kooliaega meenutav näitus.
Õpilastööd on välja pandud fuajees.
7. klasside ettevõtluse valikaine õpilased pakuvad magusaid ampse oma puhvetis.

Ringide Jõulukontsert
2018-12-20 17:00 - 18:30

Viimane koolipäev
2018-12-21 08:30 - 12:45
21. detsembril algab koolipäev traditsiooniliselt kell 8.30 ning toimub 4 tundi, mis on sisustatud erinevatel klassidel erinevate tegevustega
(filmi vaatamine, arutelud, klassijuhataja tunnid ja ainetunnid). Söögivahetunnid toimuvad kõikidel klassidel tavapärastel aegadel.
Bussid lahkuvad kooli juurest 12.45

Koolimaja vaheajal
2018-12-27 09:30 - 2018-12-28 15:30
Koolimajas toimuvad remonttööd. Kantselei töötajad ja juhtkond on majas kättesaadavad telefonitsi.

31. dets koolimaja suletud
2018-12-31 08:00 - 17:00
Koolimaja on suletud. Kena uut aastat!

Koolimaja vaheajal
2019-01-02 09:00 - 2019-01-04 14:00
Koolimajas on juhtkond ja tugimeeskonna töötajad. Toimuvad töökoosolekud uue aasta kavandamiseks. Õpetajad töötavad kodukontorites ja osaliselt koolimajas. Koolimajja sisenemiseks palume helistada isikule, keda kohata soovite.

Üle poole Järveküla Kooli õpilasest võttis osa algatusest "Tööle kaasa!"
2019-01-24 08:00 - 2019-01-28 17:00
25. jaanuaril 2019 võttis üle poole Järveküla Kooli õpilastest (üle 300 õpilase) osa algatusest “Tööle kaasa!” veetes päeva vanema töökohas. Õpilasel oli ülesandeks vanema tööga tutvuda ja tööd jälgida ning täita vastav tööleht. Need, kes vanema töökohta ühel või teisel põhjusel külastada ei saanud, said kodus iseseisvalt tegemiseks õpetajate vastavateemalised ülesanded. Õpetajad said nii kasutada võimalust enesetäienduseks ja sõita Helsingi haridusmessile “Educa 2019” (vt kõrvaluudist).
„Tööle kaasa!“ (toimub ametlikult veebruaris) on Eesti Kaubandus-Tööstuskoja algatus, millega Järveküla Kool on liitunud. Algatusega kutsutakse tööandjaid, lapsevanemaid ja koole koostöös looma lastele ja noortele tööeluga tutvumiseks uusi võimalusi. Niisamuti on algatus otseses seoses meie kooli õppekava ja seda toetava EluKutse programmiga, mille kaudu toetame kõige laiemas mõttes eluskestvat õppimist – mõtestatud õppimist, oma tugevuste leidmist ja nende arendamist, julgust katsetada ja proovida, tõdemust, et alati on valikuid ning otsus on õppija kätes.
Õpilaste täidetud töölehtedest näeme, et algatus “Tööle kaasa!” täitis oma eesmärki väga suurel määral. Vanemaga koos veedetud tööpäeva kohta kirjutasid näiteks I kooliastme (1.-3. klass) õpilased, et päev õpetas neile, et kõik peab olema korras, riik peab makse koguma, töö on raske, kuidas koosolekuid peetakse ja tööd jaotatakse ning panka on mõttetu röövida ja teisi ei tohi segada. II kooliastmes (4.-6. klass) märgati

Kõik õpetajad on Helsingi haridusmessil
2019-01-25
25. jaanuaril 2019 sõidavad Järveküla Kooli õpetajad üheskoos Helsingisse ja külastavad siinse regiooni kuulsaimat ja sisukamat haridusmessi “EDUCA 2019: Teaching – communication and interaction” (Vt. messist lähemalt). Messil eksponeeritakse kõige värskemaid õpikuid, õppematerjale ja –vahendeid, IT-lahendusi ning kooliinventari. Toimuvad loengud ja arutelud. Kuna Järveküla Koolis on käesoleval õppeaastal võetud fookusesse õpilaste digipädevuste arendamine ja teaduse populariseerimine, siis messikülastusega püütakse õpetajatega kaasaegse õppimise üle arutleda ja inspiratsiooni koguda.

Aabitsapidu
2019-02-01
1. veebruaril kell 8.30 toimub aulas esimese klassi õpilaste aabitsapidu, kuhu on oodatud kõik esimeste klasside õpilaste lapsevanemad.
VAATA KA VIDEOKUTSET: https://vimeo.com/314041374/12e75f7493

Turvalise interneti päev
2019-02-05 11:05 - 12:30
QR-koodijaht

Digimälumängude turniiri 5. voor
2019-02-13 11:05 - 11:25
4.-8. klasside võistkondadele

Avatud uste päev
2019-03-07 17:30 - 18:30
Ootame lapsi ja vanemaid, kes on teinud avalduse Järveküla Kooli astumiseks. Räägime õppetöö korraldusest ja koolielust. Teeme ringkäigu majas.

Koolisisene digioskuste olümpiaad
2019-03-19 09:25 - 14:15
2. tund III ja IV klasside 3-liikmelised võistkonnad (igast klassist max 2 võistkonda) aulas
4. tund I ja II klasside 3-liikmelised võistkonnad (igast klassist max 1 võistkond) aulas
5. tund V ja VI klasside 3-liikmelised võistkonnad (igast klassist max 2 võistkonda) aulas
6. tund VII ja VIII klasside võistlus (individuaalarvestus) klassiruumides

10. aprillil 2019 Kesk-Harjumaa koolide digioskuste võistlus 8. klasside õpilastele
2019-04-10 10:00 - 14:00
Head, Kesk-Harjumaa valdade koolid!
Oleme üheskoos ellu kutsumas Kesk-Harjumaa koolide digioskuste võistlust 8. klasside õpilastele ja kutsume Teie kooli 8. klassi(de) võistkonda/i 10. aprillil 2019 algusega kell 10:00 Järveküla Kooli (Reti tee 20, Peetri alevik, Rae vald) oma teadmisi digivallas proovile panema.
Ootame võistlusele Rae valla ja sellega piirnevate valdade (Kose, Jõelähtme, Kiili ja Raasiku) koolide 8. klasside õpilasi (3-liikmelised meeskonnad). Võistkonda võivad kuuluda ka nooremate klasside õpilased. Igast koolist võib osaleda nii palju võistkondi, kui palju on koolis 8. klasse.
Võistluse juhendi ja esialgse päevakavaga saab tutvuda siin: https://jarvekyla.edu.ee/opilasele/opilasvoistlused/kesk-harjumaa-digioskuste-voistlus-2019/
Palume registreerida oma kooli võistkond Järveküla Kooli arendusjuhile Indrek Riigorile (indrek.riigor@veebihai.ee) hiljemalt 01.04.2019. Registreerimisel teatada õpilaste ees- ja perekonnanimed, kool, klass ning juhendaja ees- ja perekonnanimi. Võistkonnaliikme haigestumise või muude ettenägematute asjaolude korral palume esimesel võimalusel edastada ka asendusliikme nimi.
Võistluse Järveküla Kooli poolsed korraldajad:
Indrek Riigor
Järveküla Kooli arendusjuht
Piret Lehiste
Järveküla Kooli haridustehnoloog
Ainar Prääm
Järveküla Kooli IT-juht

Õpilaste Teadusfestivali külastus Tartus (ERM)
2019-04-16

English Action Song competition
2019-04-17

TEISTMOODI ÕPPIMISE PÄEV: Tervis, puhtus ja vesi ning digimaailm
2019-04-18

Talendijahi show
2019-04-18 13:25 - 14:30

Vaheaeg
2019-04-22 08:00 - 2019-04-28 17:00
Koolimaja on avatud kolmapäevast reedeni.

Emadepäev: ringide kevadkontsert ja emadepäeva näitus
2019-05-09

Näiteringi etendused
2019-05-19 08:00 - 17:00
Vanematele kell 17.00. Õpilastele kaks etendust koolipäeva sees.
